የቀድሞው የአሜሪካ ፕሬዚዳንት ቡሽ ለጉብኝት አዲስ አበባ ገቡ
አዲስ አበባ ፣ መጋቢት 8/ 2006 (ዋኢማ) – የቀድሞው የአሜሪካ ፕሬዚዳንት ጆርጅ ዎከር ቡሽ በኢትዮጵያ የስራ ጉብኝት ለማድረግ ዛሬ ንጋት ላይ አዲስ አበባ ገቡ።ፕሬዚዳንት ጆርጅ ቡሽ አዲስ አበባ ቦሌ አለም አቀፍ አውሮፕላን ማረፊያ ሲደርሱ የውጭ ጉዳይ ሚኒስቴር ዶክተር ቴድሮስ አድሐኖምና የአሜሪካ ኤምባሲ ዲፕሎማቶች ተቀብለዋቸዋል። ፕሬዚዳንት ቡሽ በኢትዮጵያ ቆይታቸው ጠቅላይ ሚኒስትር ሃይለማሪያምን ጨምሮ ከሌሎች ከከፍተኛ የመንግስት ባለስልጣናት ጋር በተለያዩ ጉዳዮች ላይ ይመክራሉ ተብሎ ይጠበቃል። ጆርጅ ቡሽ ከዚህ ቀደም በኢትዮጵያ ጉብኝት ማድረጋቸው ይታወሳል። (ኤፍ.ቢ.ሲ.)